**Τα μέρη του σώματος**

Μάθημα 15o

|  |  |
| --- | --- |
| **Επίπεδο:** Α’ Τάξη  **9η ενότητα:** Το σώμα – (επαναληπτικό)  **Διάρκεια:** 2 ώρες | |
| **Στόχοι μαθήματος**  Οι μαθητές:  - Να διαβάζουν λέξεις με τα γράμματα ο, η, α, ν, ε, λ, τ, κ, ι, π, μ, ρ, ω,  σ, φ, χ, δ, γ, υ.  - Να σχηματίζουν λέξεις και μικρές προτάσεις που να περιλαμβάνουν τα γράμματα ο, η, α, ν, ε, λ, τ, κ, ι, π, μ, ρ, ω,  σ, φ, χ, δ, γ, υ.  - Να γράφουν τα γράμματα που έχουν μάθει με την προτεινόμενη φορά.  - Να χρησιμοποιούν το κεφαλαίο γράμμα στην αρχή της πρότασης και σε κύρια ονόματα.  - Nα χρησιμοποιούν το λεξιλόγιο που έμαθαν σε προηγούμενα μαθήματα.  - Να ονομάζουν τα μέρη του σώματος  **Λεξιλόγιο ενότητας**  Πρόσωπο, μάτι/α, στόμα, γλώσσα, αυτί/ά, μύτη, δόντια, γόνατο/γόνατα, ώμος, δάχτυλο/δάχτυλα, σώμα, κεφάλι, χέρι/χέρια, πόδι/πόδια, πονάω  **Προϋπάρχουσα γνώση:**  κεφάλι, μάτια, στόμα, μύτη, αυτιά, μαλλιά, δόντια, γλώσσα, χέρι-χέρια, πόδι-πόδια  Αριθμοί 1-10  Τα χρώματα  Ζώα  Οικογένεια  Φρούτα  Ρούχα | |
| **Πορεία δραστηριοτήτων** | **Διδακτικά μέσα και υλικά/Οργάνωση τάξης-παιδιών:** |
| **Εισαγωγή (10 λεπτά)**  Τραγούδι έναρξης (διασκευή «Καλημέρα τι κάνεις»).  Ο/Η εκπαιδευτικός καλημερίζει τα παιδιά και κάνει ερωτήσεις για να αξιολογήσει και επαναφέρει την προϋπάρχουσα γνώση (λεξιλόγιο και γράμματα που διδάχτηκαν). | καρτέλα «Καλημέρα»  ολομέλεια  Καρτέλες λεξιλογίου από προηγούμενα μαθήματα  Πίνακας (γράφονται όλα τα προηγούμενα γράμματα και σχηματίζονται λέξεις) |
| **Δραστηριότητα 1-Επανάληψη και παρουσίαση νέου λεξιλογίου (10 λεπτά)**  Η/ο εκπαιδευτικός προβάλλει το βίντεο: <https://www.youtube.com/watch?v=tG6KavsNubg> δύο φορές και τα παιδιά καλούνται να επαναλάβουν τις λέξεις. Η/ο εκπαιδευτικός τοποθετεί κάθε φορά τις αντίστοιχες καρτέλες στον πίνακα. Στο τέλος της δραστηριότητας καλεί τα παιδιά να αγγίξουν το μέρος του σώματος που απεικονίζει η εικόνα που θα δείχνει κάθε φορά ενώ ένα παιδί καλείται να τη διαβάσει. | <https://www.youtube.com/watch?v=tG6KavsNubg> (0:36)  Καρτέλες |
| **Δραστηριότητα 2-Τραγούδι (10 λεπτά)**  Η/ο εκπαιδευτικός προβάλει το βίντεο ή βάζει το τραγούδι «Κεφάλι, ώμοι, γόνατα και δάχτυλα» δύο φορές. Τα παιδιά καλούνται να μιμηθούν την/τον εκπαιδευτικό ή τα παιδιά στο βίντεο αλλά και να τραγουδήσουν. | <https://www.youtube.com/watch?v=D6HWOjzCy50> |
| **Δραστηριότητα 3 – Αντιστοίχιση εικόνας λέξης (10 λεπτά)**  Σ’ ένα κουτί υπάρχουν καρτελίτσες με λέξεις. Σχηματίζονται δυάδες και ένα παιδί από κάθε ομάδα παίρνει μια καρτελίτσα, στη συνέχεια τη διαβάζει με το διπλανό του και μαζί προσπαθούν να εντοπίσουν την αντίστοιχη εικόνα στον πίνακα. Δίνονται 3 λεπτά για συζήτηση και στη συνέχεια ένα παιδί από κάθε ομάδα καλείται να τοποθετήσει την καρτέλα με τη λέξη πάνω από τη αντίστοιχη εικόνα. | Κουτί  Πίνακας  Καρτέλες με λέξεις και εικόνες |
| **Δραστηριότητα 4 – Ταξινόμηση(15 λεπτά)**  Η/ο εκπαιδευτικός τοποθετεί την εικόνα με το σώμα στον πίνακα, δείχνει ένα ένα τα μέρη του σώματος, καλεί τα παιδιά να τα ονομάσουν και παράλληλα τοποθετεί την κατάλληλη καρτέλα. Έπειτα, η τάξη χωρίζεται σε ομάδες των 2 ή 3 παιδιών. Δίνεται στην κάθε ομάδα η εικόνα με το σώμα σε (Α4) και τα παιδιά δουλεύουν σε ομάδες για να τα συμπληρώσουν τα κενά. | Πίνακας  Post it notes  Εικόνα σώματος (Α3) |
| **Δραστηριότητα 5 – Ενικός/Πληθυντικός (10 λεπτά)**  Ο/Η εκπαιδευτικός τοποθετεί τον πίνακα πληθυντικού στον πίνακα και ρωτάει τα παιδιά «Τι είναι;» επιδεικνύοντας αρχικά τον ενικό και μετά τον πληθυντικό κάθε λέξης π.χ. χέρι-χέρια. Στη συνέχεια δημιουργεί στον πίνακα δύο στήλες: ένα και δύο με αρκετή απόσταση μεταξύ τους και δίνει μία καρτελίτσα στις δυάδες (χέρι, χέρια, πόδι, πόδια, γόνατο, γόνατα, μάτι, μάτια). Τα παιδιά θα πρέπει να διαβάσουν τη λέξη και όταν η/ο εκπαιδευτικός φωνάξει: «έτοιμοι;» πρέπει να σχηματίσουν δύο ουρές μπροστά από τις στήλες και να τοποθετήσουν τις λέξεις τους κάτω από λέξη. Έπειτα η/ο εκπαιδευτικός διαβάζει τις λέξεις και μαζί εντοπίζουν τα λάθη που έγιναν στην ταξινόμηση. | Καρτέλα πληθυντικού |
| **Δραστηριότητα 6 – Κείμενο (10 λεπτά)**    Προβάλλεται/Τοποθετείται η εικόνα του μαθήματος στον πίνακα. Ο/Η εκπαιδευτικός κάνει ερωτήσεις στα παιδιά π.χ. Που χτύπησε η Άννα; Στη συνέχεια διαβάζει το κείμενο:  Άννα: Αχ! Πονάω πολύ!  Ηλίας: Έλα μαμά! Έπεσε η Άννα!  Μαμά: Άννα, τι πονάς;  Άννα: Το πόδι και το χέρι μου.  Μαμά: Καλύτερα να πάμε στο γιατρό!  Γίνονται ερωτήσεις κατανόησης και έπειτα δίνονται ρόλοι σε όλα τα παιδιά και διαβάζουν το διάλογο στην ολομέλεια. (Η/ο εκπαιδευτικός αναθέτει τους ρόλους δίνοντας αριθμούς στα παιδιά. Οι αριθμοί αντιπροσωπεύουν τα πρόσωπα του κειμένου: π.χ. 1=Άννα, 2=Ηλίας, 3=Μαμά), μπορεί να γίνει εναλλαγή ρόλων. | Πίνακας  Εικόνα μαθήματος |
| **Δραστηριότητα 7 – Φύλλο εργασίας και Τετράδιο Οριστικού Άρθρου (30 λεπτά)**  Τα παιδιά κάνουν τις ασκήσεις στο φύλλο εργασίας και έπειτα συμπληρώσουν το τετράδιο οριστικού άρθρου με τις λέξεις (το χέρι, τα χέρια, το πόδι-πόδια, το γόνατο-τα γόνατα, το δάχτυλο -τα δάχτυλα). | Τετράδιο οριστικού άρθρου  φύλλο εργασίας |
| **Δραστηριότητα 8 – Βρες ποιο! (10 λεπτά) – Άσκηση ακρόασης (Επιλογή)**  Η τάξη είναι χωρισμένη σε δυάδες. Η/ο εκπαιδευτικός δείχνει τρεις εικόνες με τερατάκια: Το μπλε τερατάκι, το πράσινο τερατάκι και το μωβ τερατάκι. Έπειτα τα κρύβει και λέει στα παιδιά πως θα περιγράφει ένα κάθε φορά (π.χ. Έχει 7 μάτια κλπ.) και αυτά θα πρέπει να μαντέψουν «Ποιο είναι;» | Εικόνες με τερατάκια |
| **Δραστηριότητα 9 – Τερατάκι (10 λεπτά) (Επιλογή)**  Τα παιδιά φτιάχνουν το δικό τους τερατάκι. Τους δίνεται ένα ζάρι και μια λίστα με τα μέρη του σώματος. Τα παιδιά ανάλογα με τον αριθμό που δείχνει το ζάρι κάθε φορά που το ρίχνουν συμπληρώνουν τη λίστα. Π.χ. 6 χέρια, 5 πόδια κλπ . Στη συνέχεια μπορούν να ντύσουν το τερατάκι τους και να το χρωματίσουν. Αφού ζωγραφίσουν το τερατάκι τους το παρουσιάζουν, αν υπάρχει χρόνος. | Ζάρι  φύλλο εργασίας  χρώματα |
| **Κλείσιμο– Τραγούδι (5 λεπτά)**  Tα παιδιά σε κύκλο χορεύουν το τραγούδι «Κεφάλι, ώμοι, γόνατα και δάχτυλα» ή το «Χαρωπά τα δυο μου χέρια». | Τραγούδι  <https://www.youtube.com/watch?v=B6oQO0Y2AGc> |